L-ittra Pastorali tal-Hadd hija attentat ahhari biex l-isqfijiet ibezzghu u jisfurzaw lic-cittadini jivvota le fir-referendum. U l-affarijiet li se taraw waqt l-elezzjoni se jiddisgustawkom aktar. Morda fl-isptarijiet ma' jifilhux jimxu, xjuh senili fid-djar tax-xjuh u ndividwi b'bzonnijiet specjali se jigu sfurzati jmorru jivvotaw anke jekk uhud minnhom mhux se jkunu jafu ghalxiex se jivvotaw. S'hawnhekk tasal il-qalb twajba ta' l-Isqfijiet li lesti jhallu dawn il-porkeriji jsehhu! Ghalhekk ma nistghux naccettaw l-insistenza ta' l-ittra Pastoral li min ma jaghtix kasha jkun qed juri nuqqas ta' maturita' civili u religjuza. Min ma weriex maturita' civili? Min uza t-tfal ghall-kampanja? Min ikompli jghatti l-kazijiet ta' pedofilija fi hdanu? Min lest jregga' l-arlogg lura ghas-sittinijiet? Ahna tal-mazzun nixtiequ nistaqsu kif l-isqfijiet ma jiehdux pagna mill-mod kif qassisin progressivi u moderati fi hdana stess qeghdin jittrattaw il-kwistjoni bhala ghazla tal-kuxjenza ta' l-individwu u mhux imposizzjoni assolutista li bilkemm ma nazzardawx nghidu li tmur kontra l-ligi elettorali. M'ghandna l-ebda dubji li z-zwieg u l-familja huma ghall-qalb il-Knisja. Il-poter li ghandha l-Knisja fuq il-familja taghtiha sahha kbira fis-socjeta' taghna u ghalhekk qed tiggieled bl-ahrax kontra d-dhul tad-divorzju ghax ma trid lil hadd idghajjef il-hakma li ghandha fuq mohh il-familji Maltin. X'jimpurtahom mit-tbatija tat-tfal jisimghu lill-genituri jghajru lil xulxin u jaghmlu l-vendikazzjonijiet kontra xulxin kuljum! X'jimpurtahom minn dawk li ghandhom orjentazzjoni sesswali differenti li jixtiequ l-imhabba wkoll u minn dawk li ma jhaddnux l-istess twemmin li l-Bibja ghalihom ma tfisser xejn? Ahna tal-mazzun konna konsistenti u bqajna ninsistu li dan ir-Referendum glieda ghall-poter, kemm materjali u kemm psikologika (ghall-imhuh) ghaliex jekk verament iridu nuzaw il-logika, ma nistghux nqisu l-qassisin u l-isqfijiet bhala n-nies li jistghu jaghtu l-ahjar pariri lic-cittadini mizzewgin. Min ma jesperjenzax iz-zwieg, il-familja u l-imhabba ta' ulied hu maqtugh mill-esperjenzi li jaghmlu familja; u daqshekk jistghu jifhmu t-tragedja tat-tkissir ta' familja. Kif jista' jkun li isqof, monsinjur, pirjol jew qassis jikkoncepwixxi l-hajja mizzewga meta hafna minnhom jghixu f'komunita' ma' nies ta' l-istess sess jew jghixu f'lussu, bis-sefturi, bil-kok u bix-xufier kif kienu fiz-zmien il-Medjuevu? Il-kelma t'isqof tinxef hdejn il-kelma ta' kap ta' familja semplici li ghandu t-tfal u jaf kemm irid ibati biex izomm lill-familtu sewwa. Naqblu li l-familja importanti ghad-dinjita' tal-bniedem, izda fl-istess nifs nghidulkom li dan ghalikhom biss paroli ghax ma tghixux f'familja. Allura bl-istess ragunar, inthom tal-Kleru ghandkom anqas dinjita' ghax ma' tistghux trabbu familja? Huwa minnu li Gesu Kristu jghid li z-zwieg huwa mportanti ghad-dinjita' ta' l-Umanita'. Mela b'istess ragunar misshom il-membri tal-kleru jithallew jizzewgu halli jduqu din id-dinjita' ta' l-Umanita' u jaghmlu bhall-apostli li hafna kienu mizzewgin. Jekk Gesu Kristu qal li z-zwieg permanenti, ahna nghidulkom li qal ukoll li f'kazijiet eccezzjonali, id-divorzju jaccettah bhalma ghamel f'Mattew 19:9 avolja l-Kleru kollu jevita din il-parti tal-Vangelu bhal bard ghax ma jaqblilhomx li l-poplu jsir jaf biha.
IL-PASTORALI TA' L-ISQFIJIET (It-tieni parti)